Adebayor și-a început cariera pe gazonul din Lomé al formației Sporting Club de Lomé. A fost descoperit de scouterii clubului francez FC Metz. După ce a fost în probe la Metz, Adebayor s-a alăturat clubului în 1999. În primul său sezon, a jucat 9 partide și a marcat de 2 ori. A debutat în Ligue 1 la data de 17 noiembrie 2001, cu FC Sochaux-Montbéliard. În urma retrogradării celor de la Metz, Adebayor a jucat în sezonul 2002-2003 în Ligue 2, marcând 13 goluri în 34 de meciuri, performanță care a trezit interesul celor de la AS Monaco, care a semnat cu el un contract în 2003. A jucat în nouă din meciurile europene ale monegascilor, urmărind înfrângerea în fața celor de la FC Porto din Finala Ligii Campionilor 2004 de la Gelsenkirchen de pe bancă.